Lige før midnat udbrændte en personbil på Hvalpsundvej i Aalborg Øst.

På en Parkerings-plads på Hvalpsundvej satte en eller flere ukendte gerningsmænd ild til en personbil. Formentlig med en molotov coktail. - Tilsyneladende er der kastet noget brandbart væske ind under bilen, som har antændt den, siger vagtchef hos Nordjyllands Politi Poul Badsberg. Udover den bil, der bevidst blev antændt, blev bilen ved siden af også ramt af det brændende brændstof. Begge biler er totalskadet. Nordjyllands Politi ved ikke, hvem der har gjort det, men et vidne har set to personer løbe væk fra gerningsstedet i det tidsrum.